המוזיאון לאמנויות יפות (בוסטון)

**מוזיאון האמנויות היפות** (באנגלית: **Museum of Fine Arts**, לעיתים קרובות מקוצר כ-**MFA בוסטון** או **MFA**) הוא מוזיאון אמנות בבוסטון, מסצ'וסטס. זהו מוזיאון האמנות ה-20 בגודלו בעולם, במונחים של שטח הגלריה הציבורית. הוא מחזיק ב-8,161 ציורים ויותר מ-450,000 יצירות אמנות, באחד האוספים המקיפים ביותר באמריקה.

המוזיאון נוסד בשנת 1870 בכיכר קופלי, ועבר למיקומו הנוכחי בפנוויי-קנמור בשנת 1909.

## היסטוריה
### 1870–1907
ימין|ממוזער|בניין המוזיאון המקורי לאמנויות היפות בכיכר קופלי|200x200 פיקסלים
מוזיאון האמנויות היפות נוסד בשנת 1870 ושכן בתחילה בקומה העליונה של האתנאום של בוסטון. מרבית האוסף הראשוני הגיע מגלריית האמנות של האתנאום. בשנת 1876 עבר המוזיאון לבניין לבנים בסגנון התחייה הגותית, שתוכנן על ידי ג'ון האברד סטרג'יס וצ'ארלס בריגהאם. הוא שכן בכיכר קופלי ברחובות דארטמות' וסנט ג'יימס. הוא נבנה כמעט כולו מלבנים וטרקוטה שיובאו מאנגליה, עם מעט אבן סביב בסיסו.
ממוזער|בניין המוזיאון החדש בפנוויי, c. 1913–1918|200x200 פיקסלים|ימין
בשנת 1907 הוגשו תוכניות לבניית משכן חדש למוזיאון בשדרת הנטינגטון בשכונת פנוויי-קנמור בבוסטון. האדריכל גיא לואל יצר תוכנית למוזיאון שניתן לבנות אותו בשלבים, שכן באותה עת הושג מימון רק לחלק מהשלבים. שנתיים לאחר מכן, הושלם החלק הראשון של העיצוב הנאו-קלאסי של לואל. הוא כלל חזית גרניט באורך 150 מטרים ורוטנדה מפוארת. המוזיאון עבר למיקומו החדש בשנת 1909.

בשלב השני של הבנייה נבנה אגף לאורך פארק הפנס כדי לאכלס גלריות ציור. הוא נפתח בשנת 1915. בין השנים 1916 ל-1925, צייר האמן הנודע ג'ון סינגר סרג'נט את ציורי הקיר המעטרים את הרוטונדה ואת העמודים הנלווים אליה, תוך שימוש במודל שחור צעיר בשם תומאס מקלר, כהשראה לאפולו ולאלים היוונים האחרים המתוארים בציורי קיר אלה.
ממוזער|גן הוורדים ומוזיאון האמנויות היפות, פנוויי, 14 ביוני 1934|200x200 פיקסלים
אגף האמנויות הדקורטיביות נבנה בשנת 1928 והורחב בשנת 1968. תוספת שתוכננה על ידי יו סטאבינס נבנתה בין השנים 1966–1970, והרחבה נוספת על ידי משרד האדריכלים The Architects Collaborative נפתחה בשנת 1976. האגף המערבי, כיום אגף משפחת לינדה לאמנות עכשווית, תוכנן על ידי איי אם פיי ונפתח בשנת 1981. אגף זה מאכלס כיום את בית הקפה של המוזיאון, חדרי ישיבות, כיתות לימוד, חנות מתנות/ספרים, וכן חללי תצוגה גדולים. הגן היפני טנשין-אן, שעוצב על ידי קינסאקו נקאנה, נפתח בשנת 1988, וגן החצר והטרסה של נורמה ג'ין קלדרווד נפתחו בשנת 1997.

### 2000–הווה
[ממוזער|חצר שפירו, בה שוכן מגדל נטיפי הקרח הירוק-ליים של [דייל צ'יהולי (מימין), משמשת לאירוח אירועים אחרים|200x200 פיקסלים]]
באמצע שנות ה-2000, המוזיאון החל במאמצים נרחבים לשיפוץ והרחבת מתקניו. בקמפיין גיוס כספים בן שבע שנים שנערך בין השנים 2001 ו-2008 עבור אגף חדש, קרן הקדש והוצאות תפעול, הצליח המוזיאון לגייס למעלה מ-500 מיליון דולר, בנוסף לרכישת יצירות אמנות בשווי של למעלה מ-160 מיליון דולר.

בשנת 2007, הודיע המוזיאון על רכישת בניין סמוך, ששימש עד אז את מכון פורסיית', ארגון מחקר לרפואת שיניים, הממוקם ברחוב פנוויי 140. הבניין בסגנון האמנויות היפות המקורי מתוארך לסביבות שנת 1910, והורחב מאוחר יותר עם אגף ברוטליסטי.

ממוזער|אגף אמנות האמריקות החדש משולב עם החזית הנאו-קלאסית של הבניין הראשי|200x200 פיקסלים
השיפוץ כלל את בניית אגף אמנות האמריקות החדש, ובו יצירות אמנות מצפון, דרום ומרכז אמריקה. בשנת 2006 התקיימו טקסי הנחת אבן הפינה. האגף החדש וחצר שפירו הצמודה אליו תוכננו על ידי האדריכל נורמן פוסטר.

האגף נפתח ב-20 בנובמבר 2010, עם כניסה חופשית לקהל הרחב. ראש העיר תומאס מנינו הכריז על יום הפתיחה כ"יום המוזיאון לאמנויות יפות", ויותר מ-13,500 מבקרים נכחו בו. במרכז חצר הזכוכית הוצב פסל גבוה, שכותרתו "מגדל נטיפי הקרח הירוקים בצבע ליים", מאת דייל צ'יהולי. בשנת 2014, אגף אמנות האמריקות זכה להכרה על איכויותיו האדריכליים הגבוהים על ידי הענקת מדליית הרלסטון פארקר, מטעם אגודת האדריכלים של בוסטון.
[ממוזער|ה[גן יפני|גן היפני טנשין-אן|200x200 פיקסלים]]
בשנת 2015, שיפץ המוזיאון את הגן היפני החיצוני שלו, טנשין-אן. הגן, שנפתח במקור בשנת 1988, תוכנן על ידי הפרופסור היפני קינסאקו נאקאנה . שער הכניסה בסגנון קבוקימון של הגן נבנה על ידי כריס הול ממסצ'וסטס, תוך שימוש בטכניקות נגרות יפניות מסורתיות.

## אוסף
במוזיאון לאמנויות יפות אוסף של חומרים ממגוון רחב של תנועות ותרבויות. המוזיאון מתחזק גם מאגר נתונים מקוון גדול עם מידע על למעלה מ-346,000 פריטים מהאוסף שלו בליווי תמונות דיגיטליות. המוזיאון מתחזק גם את האנציקלופדיה המקוונת לשימור וחומרי אמנות (CAMEO), מאגר נתונים אשר "אוסף, מגדיר ומפיץ מידע טכני על אוסף ייחודי של מונחים, חומרים וטכניקות המשמשים בתחומי שימור אמנות ושימור היסטורי".

בין הפריטים הבולטים באוסף נמנים:
* ממצאים מצריים עתיקים, כולל פסלים, סרקופגים ותכשיטים המתוארכים לערך לתקופה שבין 6500 לפנה"ס ל-600 לספירה. פריטים אלה הושגו בעיקר באמצעות חפירות שערך ג'ורג' א. רייזנר במצרים ובסודן בין השנים 1905 ו-1942.
* פריטים אמנות נוביים, כולל כלי חרס מקרמה, פסלים מלכותיים ענקיים של מלכי נפאטה, ועוד.
* ציורים מתור הזהב ההולנדי, ביניהם ציורים של רמברנדט ועוד. 113 עבודות מתוכם נתרמו בשנת 2017 על ידי האספנים רוז-מארי ואייק ואן אוטרלו וסוזן ומתיו וות'רבי.
* יצירות אימפרסיוניסטיות ופוסט-אימפרסיוניסטיות צרפתיות מאת אמנים כמו פול גוגן, אדואר מאנה, פייר-אוגוסט רנואר, אדגר דגה, קלוד מונה, קאמי פיסארו, וינסנט ואן גוך ופול סזאן
* אמנות אמריקאית מהמאה ה-18 וה-19, כולל יצירות רבות של ג'ון סינגלטון קופלי, וינסלו הומר, ג'ון סינגר סרג'נט וגילברט סטיוארט
* פסלו של סיירוס דאלין משנת 1908, "פנייה לרוח הגדולה", מוצג במקום בולט על הדשא בכניסה למוזיאון.
* האוספים הסיניים כוללים מבחר של קרמיקה אימפריאלית, פסלי ברונזה עתיקים, פסלים בודהיסטיים מונומנטליים, ויצירות אמנות מהמאה ה-20 ומהאמנות העכשווית, המשתרעות על פני כמעט כל תקופה בהיסטוריה הסינית. אוסף הציורים הסיניים ראוי לציון במיוחד, ובו יצירות מופת רבות משושלות סונג ויואן.
* האוסף הגדול ביותר של יצירות אמנות יפניות תחת קורת גג אחת מחוץ ליפן.
* אוסף רוטשילד, הכולל למעלה מ-130 פריטים מהענף האוסטרי של משפחת רוטשילד. נתרם על ידי בטינה בר ויורשים נוספים
* אוסף רוקפלר של עבודות אינדיאניות
* אגף משפחת לינדה לאמנות עכשווית כולל עבודות של קתי באטרלי, מונה חאטום, ג'ני הולצר, קארן למונטה, מרטין פוריאר, דוריס סלסדו ואנדי וורהול.
* אוסף של למעלה מ-1,100 כלי נגינה היסטוריים, עם פריטים נבחרים המוצגים בחדר מוזיקה ייעודי.

### אמנות יפנית
[ממוזער|פוג'י אדום, מתוך הסדרה "[36 מבטים על הר פוג'י (הוקוסאי)|36 מבטים על הר פוג'י" מאת קצושיקה הוקוסאי, c. 1830 –1832|200x200 פיקסלים]]
אוסף האמנות היפנית במוזיאון לאמנויות יפות הוא הגדול ביותר בעולם מחוץ ליפן. האוסף כולל 4,000 ציורים יפניים, 5,000 יצירות קרמיקה ומעל 30,000 הדפסי אוקיו-אה.

האוסף כולל גם מספר פסלים בודהיסטיים. בתקופת מייג'י המאוחרת של יפן, בסביבות תחילת המאה ה-20, מדיניות ממשלתית הדחיקה את הבודהיזם לטובת השינטואיזם  ולחצים כלכליים על מקדשים הביאו למכירת מספר פסלים בודהיסטים לאספנים פרטיים. אחדים מהם הגיעו לאוסף המוזיאון לאמנויות יפות. פסלים אלה נמצאים תחת מאמצי שימור ושיקום, כאשר לעיתים פעולות אלו נעשו בפומבי בתערוכות מיוחדות.

באפריל 2024, תרם המוזיאון מספר שרידים בודהיסטיים מהמאה ה-14, שהיו באוסף שלו מאז 1939, למסדר ג'וגיה, כחלק מהסכם להשבת חפצים שנלקחו מקוריאה במהלך הכיבוש היפני. השרידים יועברו למקדש הואאם ביאנגג'ו, דרום קוריאה, שם, ככל הנראה, מקורם.

## יצירות בולטות
### אמנות אמריקאית

קובץ:J S Copley - Boy with Squirrel.jpg|ילד עם סנאי מעופף
קובץ:J S Copley - Watson and the Shark (Boston).jpg|ג'ון סינגלטון קופלי, "ווטסון והכריש, 1778"
קובץ:Charles Bird King Still Life on a Green Table Cloth.jpg|צ'ארלס בירד קינג, "טבע דומם על מפת שולחן ירוקה", 1815
קובץ:1819 Passage OfThe Delaware byThomasSully MFABoston.jpeg|תומאס סאלי, "מעבר נהר דלאוור", 1819
קובץ:Cole Thomas Expulsion from the Garden of Eden 1828.jpg|תומאס קול, גירוש מגן עדן, 1828
קובץ:Salem Harbor Fitz Hugh Lane.jpeg|פיץ הנרי ליין, "סאלם הארבור", 1853
קובץ:MJ Heade Passion Flowers and Hummingbirds.jpg|מרטין ג'ונסון הייד, "פרחי פסיפלורה ויונקי דבש", בערך 1870–1873
קובץ:William Rimmer - Flight and Pursuit - Google Art Project.jpg|ויליאם רימר, "בריחה ומרדף", 1872
קובץ:Mary Cassatt - The Tea - MFA Boston 42.178.jpg|מארי קאסאט, "תה", 1880
קובץ:The Daughters of Edward Darley Boit, John Singer Sargent, 1882 (unfree frame crop).jpg|ג'ון סינגר סרג'נט, "בנותיו של אדוארד דארלי בויאט", 1882
קובץ:Winslow Homer - The Fog Warning - Google Art Project.jpg|וינסלו הומר, "אזהרת הערפל", 1885
קובץ:1886 BostonCommonAtTwilight byChildeHassam.png|צ'יילד האסאם, "עם רדת החשיכה (בוסטון קומון עם רדת החשיכה)", 1886
קובץ:J S Copley - Paul Revere.jpg|ג'ון סינגלטון קופלי, "פול ריוור", 1768
קובץ:Gilbert Stuart Williamstown Portrait of George Washington.jpg|גילברט סטיוארט, דיוקן של ג'ורג' וושינגטון, 1796
קובץ:Washington Allston.jpeg|וושינגטון אלסטון, "דיוקן עצמי", 1805
קובץ:Gilbert Stuart - Bishop Jean-Louis Anne Magdelaine Lefebvre de Cheverus - 21.9 - Museum of Fine Arts.jpg|גילברט סטיוארט, "דיוקן של ז'אן לואי לפבר דה שברו", 1823
קובץ:Mary Stevenson Cassatt - In the Loge - Google Art Project.jpg|מרי קאסאט, "בלוגה", 1878
קובץ:John Singer Sargent - Mrs. Fiske Warren (Gretchen Osgood) and Her Daughter Rachel - Google Art Project.jpg|ג'ון סינגר סרג'נט, "גברת פיסק וורן (גרטשן אוסגוד) ובתה רייצ'ל", 1903


### אמנות אירופאית

קובץ:Rembrandt The Artist in his studio.jpg|רמברנדט, "האמן בסטודיו שלו", 1628
קובץ:Claude Lorrain Apollo Muses.jpg|קלוד לורן, "אפולו והמוזות על הר הליון", 1680
קובץ:Corrado Giaquinto - Adoration of the Magi - WGA8958.jpg|Corrado Giaquinto, "הערצת הקוסמים", 1725
קובץ:Giovanni Paolo Pannini - Picture Gallery with Views of Modern Rome - Google Art Project.jpg|ג'ובאני פאולו פניני, "גלריית תמונות עם נופים של רומא המודרנית", 1757
קובץ:Martin, John - The Seventh Plague - 1823.jpg|ג'ון מרטין, המכה השביעית של מצרים, 1823
קובץ:Slave-ship.jpg|ויליאם טרנר, "ספינת העבדים" 1840
קובץ:Regnault, Henri - Automedon with the Horses of Achilles - 1868 (2).jpg|אנרי רנו, "אוטומדון עם סוסי אכילס", 1868
קובץ:Edgar Degas - At the Races in the Countryside - Google Art Project.jpg|אדגר דגה, "מרוצים בכפר", 1869
קובץ:Edgar Germain Hilaire Degas 059.jpg|אדגר דגה, "סוסי מרוץ בלונגשאן", 1873–1875
קובץ:Grotto in the Gulf of SAlerno by Joseph Wright.jpg|מערה במפרץ סלרנו, ג'וזף רייט מדרבי
קובץ:Claude Monet - Poppy Field in a Hollow near Giverny - Google Art Project.jpg|קלוד מונה, "שדה פרגים בגיא סמוך לז'יברני", 1888
קובץ:Paul Gauguin - D'ou venons-nous.jpg|פול גוגן, מאין באנו? מה אנחנו? לאן אנו הולכים? 1897
קובץ:Saint Luke Drawing the Virgin MFA Boston.jpg|רוחיר ואן דר ויידן, "לוק הקדוש מצייר את הבתולה", 1435–1440
קובץ:Rembrandt Portrait of a 62-year-old Woman.jpg|רמברנדט, "דיוקן של אישה בת 62", 1632
קובץ:Diego Rodríguez de Silva y Velázquez - Don Baltasar Carlos with a Dwarf - Google Art Project.jpg|דייגו ולאסקס, "דון בלטסר קרלוס עם גמד", 1632
קובץ:Francisco Goya y Lucientes - Seated Giant - Google Art Project.jpg|פרנסיסקו דה גויה, "ענק יושב", 1818
קובץ:Dante Gabriel Rossetti Bocca Baciata 1859.png|דנטה גבריאל רוזטי, "בוקה באסיאטה", 1859
קובץ:Edouard Manet - Street Singer - Google Art Project.jpg|אדואר מאנה, "זמר רחוב", 1862
קובץ:Monet Japonaise.jpg|קלוד מונה, "לה ג'אפונה", 1876
קובץ:Paul Cézanne - Madame Cézanne in a Red Armchair - Google Art Project.jpg|פול סזאן, "מאדאם סזאן בכורסה אדומה", 1877
קובץ:Dance-At-Bougival.jpg|פייר-אוגוסט רנואר, "ריקוד בבוג'יבל", 1883
קובץ:Gustave Caillebotte -Man at His Bath.jpg|גוסטב קייבוט, "איש באמבטיה", 1884
קובץ:Vincent van Gogh - Portret van de postbode Joseph Roulin.jpg|וינסנט ואן גוך, "הדוור ג'וזף רולין", 1888
קובץ:Lullaby - Madame Augustine Roulin Rocking a Cradle.jpg|וינסנט ואן גוך, "לה ברסוז", 1889


### עתיקות

קובץ:Ramesses III prisoner tiles from Tell el-Yahudiya, catalogued in 1908 by the Boston Museum of Fine Arts.jpg|אריחי כלא של רעמסס השלישי
קובץ:King Menkaura (Mycerinus) and queen.jpg|"המלך מנקאורה (מיקרינוס) ומלכתו", 2490–2472 לפנה"ס
קובץ:Winged protective deity, Northwest Palace at Calakh, Northern Iraq, Assyrian, reign of Assurnasirpal II, 883-859 BC, alabaster - Museum of Fine Arts, Boston - DSC02821.JPG|"אל מגן מכונף", 883–859 לפנה"ס
קובץ:Tawaret figurine (Boston MFA).jpg|"האלה טווארט", 623–595 לפני הספירה
קובץ:Marine mosaic (central panel of three panels from a floor) - Google Art Project.jpg|"פסיפס ימי", 200–230 לספירה


## קישורים חיצוניים

* 
* סיור וירטואלי במוזיאון לאמנויות יפות, בוסטון, באמצעות גוגל אומנויות ותרבות

## הערות שוליים

קטגוריה:בוסטון: תרבות
קטגוריה:ארצות הברית: מוזיאונים לאמנות
קטגוריה:מבנים שתכנן נורמן פוסטר
קטגוריה:מבנים שתכנן איי אם פיי
קטגוריה:ציורים במוזיאון לאמנויות יפות בבוסטון